· Съобщение за промяна предназначението на ПИ 204002 в землището на село Копривец за монтиране на полумобилка трошачно-пресевна сортировъчна инсталация за производство на трошенокаменни фракции
СЪОБЩЕНИЕ 


     Внесеното от възложителя „Проджект Фасилити Менидмънт“ ЕООД предложение за инсталиране на полумобилна трошачно-пресевна сортировъчна инсталация (ТПСИ) за производство на трошенокаменни фракции в собствен поземлен имот 204002 в землището на село Копривец, за който е необходима процедура по промяна предназначението на земята и изработване на ПУП-ПЗ за имота,  попада в обхвата на т. 9.1 „Подробни устройствени планове, в т.ч.  планове за застрояване; парцеларни планове за елементите на техническата инфраструктура извън урбанизираните територии” от Приложение 2 на Наредбата за условията и реда за извършване на екологична оценка на планове и програми – Наредбата за ЕО, приета с ПМС №139 (ДВ, бр.57/2004г., изм. и доп., ДВ, бр.12/2016г.).

Съгласно изискванията на чл.2, ал.2, т.1 от Наредбата за ЕО, устройственият план подлежи на процедура по преценяване на необходимостта от екологична оценка.

     Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007 г., изм. и доп. ДВ, бр. 3/2018 г.), следва да се извърши процедура по преценяване на вероятната степен на въздействие върху защитените зони. 
     Възложителят е уведомен за действията, които трябва да предприеме с писмо на РИОСВ – Русе с изх. №  АО 1216/19.03.2018 г.
     Копие на писмото е изпратено в Община Бяла и кметство село Копривец.
